दूर रहा है गांधी जी का सपना
(बलदेव राज अत्री, गांव हटली, डा. द्रमण, तह. भटियात, चंबा)
भारत देश को आजाद हुए 65 वर्ष बीत चुके हैं, लेकिन गरीबी-भुखमरी, बेरोजगारी, भ्रष्टाचारी खत्म नहीं हुई है। भारत देश को आजाद कराने के लिए राष्ट्रपिता गांधी जी का महत्त्वपूर्ण योगदान रहा था। राष्ट्रपिता का यह सपना था कि देश में गरीबी मिट जाए। गरीबों के उत्थान के लिए योजनाएं बने। गांधी जी का सपना साकार नहीं हुआ। उल्टा अब स्थिति यह है कि देश में गरीब और गरीब हो रहा है और अमीर और ज्यादा अमीर बनता जा रहा है। किसी घर के सभी सदस्य मुलाजिम हैं तथा किसी घर का एक भी नहीं है। यही कारण है कि आजादी के 65 वर्ष बीत जाने के बाद भी गरीबी कम नहीं हुई। पूरे प्रदेश में भ्रष्टाचार का बोलबाला है। भ्रष्टाचार के कारण भी देश व प्रदेश में गरीब की तरक्की नहीं हुई। सभी पार्टियों के नेताओं को केवल चुनावों के समय में जनता की याद आती है और बाद में जनता को भुला दिया जाता है। गरीबों को आंसू ही मिले हैं। अब तो लगता है भ्रष्टाचार का अंत करने के लिए स्वयं भगवान को आना होगा। तभी एक नया अध्याय शुरू होगा और राष्ट्रपिता गांधी जी का सपना पूरा होगा।